**פיטסבורג** (באנגלית: **Pittsburgh**) היא עיר במדינת פנסילבניה שבארצות הברית, בירת מחוז אלגני ומרכז כלכלי ותעשייתי חשוב. מתגוררים בה 302,971 תושבים (נכון ל-2020), והיא העיר השנייה בגודלה בפנסילבניה אחרי פילדלפיה.

היסטוריה
--------

בשנת 1769 הקימו הצרפתים במקום בו נמצאת היום פיטסבורג את מבצר פורט דוקן (DUQUESNE), כדי לשלוט על המקום בו מתחברים שני הנהרות מונונגאהלה ואלגני ויוצרים את נהר אוהיו. במהלך מלחמת הצרפתים והאינדיאנים (1754–1763), נכבש המבצר על ידי הגנרל ג'ון פורבס הסקוטי, כאשר הצרפתים נטשו את המבצר ושרפו אותו עם יציאתם. פורבס בנה מחדש את המבצר והפך את שמו למבצר פיט (Fort Pitt) על שם שר החוץ הבריטי, ויליאם פיט. האזור מסביב למבצר נקרא פיטסבורו (הרובע של פיט). במהלך מרד הפונטיאק של שבטים אינדיאניים נגד השלטון הבריטי, האינדיאנים צרו על המבצר במשך חודשיים. לאחר המהפכה האמריקאית, העיירה פיטסבורג המשיכה לגדול והתפתחה בה תעשייה של ייצור סירות. בהמשך התפתחה התעשייה בעיר ובשנת 1827 כבר ייצרה פיטסטבורג כמויות משמעותיות של ברזל, פח ומוצרים של זכוכית.

שגשוג תעשיית הפלדה בעיר נובע ממיקומה האסטרטגי. את העיר חוצים שני נהרות: מדרום נהר המונונגהלה ומצפון נהר האלגני. שני הנהרות נפגשים ב"נקודה" ויוצרים את נהר האוהיו. עם גילוי מכרות פחם בהרי מערב וירג'יניה ועפרת ברזל בהרי צפון טרנסילבניה, נוצרה בעיית הובלה שנפתרה על ידי השימוש בנהרות לתובלת המטענים. דרך הנהר הדרומי הובא פחם גולמי לעיר ודרך הנהר הצפוני הובאה עפרת ברזל. הפלדה חושלה במאות כבשנים ברחבי העיר ונשלחה על ספינות נהר לדטרויט לשמש לתעשיית הרכב.

בשנת 1845, כילתה שרפה גדולה מעל 1,000 מבנים בעיר. מלחמת האזרחים האמריקנית הביאה שגשוג לתעשיית הברזל של העיר, בייצור ברזל ונשק עבור הצבאות הלוחמים.

בשנות ה-80 של המאה ה-20 הצטמצמה התעשייה בפיטסבורג והאוכלוסייה בפיטסבורג הצטמצמה מ-675,000 ב-1950 ל-300,000 בשנת 2019.

כלכלה
-----

בפיטסבורג ממוקמים מטות ההנהלה הראשית של חברות רבות מרשימת ה-Fortune 500, ביניהן חברת ההלבשה אמריקן איגל וענקית המזון היינץ.

השכלה
-----

בעיר נמצאת אוניברסיטת פיטסבורג וכן המוסד הפרטי אוניברסיטת קרנגי מלון. המרכז הרפואי של אוניברסיטת פיטסבורג, מרכז רפואי אקדמי מוביל שבו מתבצעים רוב השתלות האיברים בארצות הברית. הדבר הביא להיותה של אוניברסיטת פיטסבורג בעלת תפקיד מוביל במחקר תאי הגזע, הגנה נגד טרור ביולוגי והנדסת רקמות.

הקהילה היהודית
--------------

בפיטסבורג יש כ-60,000 יהודים. ביניהם זרמים שונים וקהילות שונות. הקהילה היהודית בעיר נוסדה ב-1844. בשנות העשרים של המאה העשרים, חל גידול משמעותי בקהילה היהודית, עם הגירה למקום של יהודים רבים ממזרח אירופה. רובם התיישבו בשכונת סקוורל היל (אנ'), שהפכה בתחילת המאה העשרים למרכז התרבות היהודית בעיר, עם אטליזים כשרים, מעדניות, מסעדות יהודיות, וחנויות ספרים ביידיש ובעברית. במהלך השנים, ובדומה לתהליך שעבר על רוב יהדות ארצות הברית, נטמעו חלק גדול מיהודי המקום באוכלוסייה המקומית, מבחינה תרבותית.. מרבית הקהילה היהודית כיום מתרכזת בשכונות "סקוורל היל" ו"הגבעות הדרומיות". בנוסף, בפיטסבורג כ-200 משפחות של ישראלים מרביתם סטודנטים באוניברסיטאות קרנגי מלון והאוניברסיטה של פיטסבורג. בנוסף ישראלים רבים קשורים למרכז הרפואי של האוניברסיטה של פיטסבורג UPMC.

בקהילה פעילים 5 שליחים ישראלים מטעם הסוכנות.

לקהילות היהודיות בפיטסבורג קשר מיוחד עם כרמיאל ואזור משגב במסגרת תוכנית שותפות 2000, של הסוכנות היהודית.

יהודי פיטסבורג, כרוב יהדות ארצות הברית, ברובם אינם דתיים, ורוב הדתיים שייכים לזרמים הרפורמי והקונסרבטיבי. בעיר גם קהילה יהודית אורתודוקסית קטנה של חסידי חב"ד, המפעילה רשת חינוך בשם אחי תמימים.

בשנת ה'תשע"ט (2018), נכנס רוברט באוורס, לאומן ואיש ימין קיצוני, לבית הכנסת הקונסרבטיבי "עץ חיים" וירה במתפללים, על רקע אנטישמי. 11 מתפללים נרצחו ושניים נפצעו. נפצעו גם ארבעה שוטרים.

#### אישים יהודים בולטים בקהילה היהודית ילידי פיטסבורג

* אלברט אליס (באנגלית: **Albert Ellis**, ‏27 בספטמבר 1913, פיטסבורג, פנסילבניה – 24 ביולי 2007, ניו יורק) פסיכולוג יהודי-אמריקאי, מאבות גישת הטיפול הקוגניטיבי-התנהגותי, ומפתח גישת הטיפול הרציונלי אמוטיבי (REBT). אליס כתב ופרסם מעל 75 ספרים, 200 קלטות ו-1,200 מאמרים.
* פאריד מארי אברהם (באנגלית: **F. Murray Abraham**; נולד ב-24 באוקטובר 1939), יליד פיטסבורג, שחקן קולנוע אמריקאי זוכה פרס אוסקר לשחקן הטוב ביותר לשנת 1984, על תפקידו בסרט "אמדאוס".
* הרב אברהם בנימין זילברברג (נולד ב-ה'תרנ"ב, 1892 – נפטר ב-ליל יום כיפור י' בתשרי תשכ"ג, 7 באוקטובר 1962) מתחילה היה רב ואב"ד בטולישקוב בפולין, ומו"ץ בוורשה, ולאחר מכן רב ואב"ד בפיטסבורג, פנסילבניה, וחיבר ספרים רבים, וציונו ומקום קבורתו בירושלים.
* הרב ברוך אהרן פופקו (**פופקא**; באנגלית: **Bernard Poupko**; ‏5 בפברואר 1917-ל' בניסן ה'תש"ע, 14 באפריל 2010), רב בפיטסבורג, פנסילבניה, ונשיא המזרחי בארצות הברית. הרב ברוך אהרן הוא אביו של הרב חיים יצחק פופקו, ששימש רב בברוקלין וסגן נשיא אגודת הרבנים. הרב ברוך אהרן הוא בנו של הרב אליעזר פופקו (אנ') אב"ד וועליזש ברוסיה ולאחר מכן רב בפילדלפיה.
* מקס פישר (1908, פיטסבורג - 3 במרץ 2005, דטרויט), איש עסקים, יזם ופילנתרופ יהודי-אמריקני, וממנהיגיה הבולטים של יהדות ארצות הברית.
* הרב יצחק שיינר (י"ד בחשוון ה'תרפ"ג, 5 בנובמבר 1922 – י"ח בשבט ה'תשפ"א, 31 בינואר 2021) נולד בפיטסבורג ועשה עליה לישראל, ראש ישיבת קמניץ בירושלים וחבר מועצת גדולי התורה של דגל התורה.

#### חסידות פיטסבורג פנסילבניה - אשדוד ישראל

בפיטסבורג הוקמה גם **חסידות פיטסבורג**, היא חצר חסידית, ענף מחסידות נדבורנה. נוסדה על ידי רבי יוסף לייפר, בעיר פיטסבורג שבפנסילבניה, וכיום מרכזה באשדוד. היא הוקמה בפיטסבורג על ידי הרב יוסף לייפר בעל ה"**צדקת יוסף**". לאחר פטירתו באדר ה'תשכ"ו, בנו בכורו רבי אברהם אבא לייפר בעל ה"**אמונת אברהם**" ו"**איבא דאברהם**" שניצל מהמלחמה בשואה בנסים, הוכתר לכהן במקומו כאדמו"ר בעיר פיטסבורג. בשנת ה'תש"ל עלה לישראל וקבע את משכנו בעיר אשדוד, שם הקים מוסדות תורה וחסד בשם חסידות פיטסבורג, חיבר ניגונים רבים ביניהם הניגון ישמחו השמים ותגל הארץ שהפך ללחן עממי ישראלי המושר בכל העולם. לאחר פטירתו בעשרה בטבת החל בנו רבי מרדכי ישכר בער לייפר בעל ה"**פתגמי דאורייתא**", לכהן משנת ה'תש"ן ועד לפטירתו בליל ב' דחוה"מ סוכות י"ז בתשרי תשפ"א ממגפת הקורונה. בהנהגתו של רבי מרדכי התבססה החסידות באשדוד, וקיימים בה מוסדות רבים. הוקמה קריית פיטסבורג בעיר, למגורי החסידים. רבי מרדכי כמו אביו הלחין ניגונים רבים, חלקם יצאו לאור בסדרת התקליטים "ניגוני חסידי פיטסבורג". החל מתשרי תשפ"א מכהן בנו רבי משולם אליעזר זאב לייפר, בנו הבכור של רבי מרדכי והוא כיום האדמו"ר מפיטסבורג-אשדוד.

ערים תאומות
-----------

* קזחסטןקזחסטן אסטנה, קזחסטן
* קנדהקנדה המילטון, קנדה
* ספרדספרד בילבאו, ספרד
* ישראלישראל כרמיאל, ישראל
* יפןיפן סאיטאמה, יפן
* רוסיהרוסיה מוסקבה, רוסיה
* אוקראינהאוקראינה דונצק, אוקראינה
* בלגיהבלגיה שרלרואה, בלגיה
* סלובקיהסלובקיה פרשוב, סלובקיה
* צ'כיהצ'כיה אוסטרבה, צ'כיה
* ישראלישראל קריית גת, ישראל
* רוסיהרוסיה נובוקוזנצק, רוסיה
* הרפובליקה העממית של סיןהרפובליקה העממית של סין בייג'ינג, הרפובליקה העממית של סין
* קרואטיהקרואטיה רייקה, קרואטיה
* הרפובליקה העממית של סיןהרפובליקה העממית של סין ווהאן, הרפובליקה העממית של סין
* טורקיהטורקיה גזיאנטפ, טורקיה
* קרואטיהקרואטיה זאגרב, קרואטיה
* הממלכה המאוחדתהממלכה המאוחדת שפילד, הממלכה המאוחדת
* בולגריהבולגריה סופיה, בולגריה
* ישראלישראל משגב, ישראל
* מקדוניהמקדוניה סקופיה, מקדוניה

ראו גם
------

* מרכז הכנסים דוד ל. לורנס
* פיטסבורג פיירטס
* פיטסבורג פינגווינס
* פיטסבורג סטילרס
* התזמורת הסימפונית של פיטסבורג
* חסידות פיטסבורג

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **פיטסבורג** |
| ויקישיתוף תמונות ומדיה בוויקישיתוף: **פיטסבורג** |

* 

* אתר האינטרנט הרשמי של פיטסבורג (באנגלית)
* פיטסבורג, ברשת החברתית פייסבוק

* פיטסבורג, ברשת החברתית אקס (טוויטר)
* פיטסבורג (פנסילבניה), דף שער בספרייה הלאומית
* פיטסבורג, באתר אנציקלופדיה בריטניקה (באנגלית)

הערות שוליים
------------

1. ↑  פיטסבורג וגרין ביי - שתי קבוצות – שתי ערים נעלמות
2. ↑  להרחבה על ההיסטוריה של יהדות פיטסבורג, ראו
History of the Jews in Pittsburgh בוויקיפדיה באנגלית
3. ↑   532651/jewish/About-Us.htm

תמונת פנורמה של פיטסבורג (לצפייה הזיזו עם העכבר את סרגל הגלילה בתחתית התמונה)

**תמונת פנורמה של פיטסבורג** (לצפייה הזיזו עם העכבר את סרגל הגלילה בתחתית התמונה)

| דגל פנסילבניהדגל פנסילבניה מדינת פנסילבניה |
| --- |
| בירת המדינה | האריסברג |  |
| אזורים גאוגרפיים | עמק ליהיי • הארץ ההולנדית של פנסילבניה • רמות לורל • הפונקוס • עמק סאסקהאנה |
| היישובים הגדולים ביותר | פילדלפיה • פיטסבורג • אלנטאון • אירי • רדינג • סקרנטון • בית לחם • נורת'המפטון • לנקסטר • האריסברג • אלטונה • יורק • וילקס-בארה • צ'סטר • ויליאמספורט • איסטון • לבנון • הייזלטון • ניו קאסל • ג'ונסטאון • מק'קיספורט |
| נושאים נוספים | מחוזות • סמלים • היסטוריה • דמוגרפיה • יהדות פנסילבניה |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007561808105171
* BNE: XX5044829
* GND: 4115567-1
* LCCN: n79054720
* MusicBrainz: 787abc26-28ce-44f8-a2d1-82d86b5d28a8
* NARA: 10046064
* NKC: ge192238
* NLA: 35737145
* SUDOC: 027485951
* Trove: 1064356
* VIAF: 133152143
* WorldCat: lccn-n79054720

 |